《送沈融谷之任来宾》
清代·邵延龄

茶星大雅士，试县得来宾。来宾剧远道，象郡开自秦。

炎方殊气候，服食慎风尘。故旧纷相慰，猺獞皆吾民。

方今朔南暨，顽梗良以驯。君也勤抚字，礼让风俗醇。

所负平生志，盘根才独伸。挥手勿复道，登车忘苦辛。

作者简介：邵延龄，字大年，号静山，平湖人。顺治辛亥进士，由内阁中书历官刑部郎中。有《耐轩集》。